สภาขุนนาง

| ขุนนางผู้ทรงเกียรติ ฝ่ายศาสนจักรและอาณาจักร แห่งสหราชอาณาจักรบริเตนใหญ่ และไอร์แลนด์เหนือในที่ประชุมรัฐสภา  The Right Honourable the Lords  Spiritual and Temporal  of the United Kingdom of Great Britain and Northern Ireland in Parliament assembled |
| --- | --- |
ตราสภาขุนนาง
ธงสภาขุนนาง
ประเภท
ประเภท: สภาสูง เป็นส่วนหนึ่งของรัฐสภาแห่งสหราชอาณาจักร 
ผู้บริหาร
ประธานสภา: บารอนแมคฟาลว์ แห่งอัลคลุยธ์  ตั้งแต่ 1 พฤษภาคม 2021 
รองประธานสภาอาวุโส: บารอนการ์ดิเนอร์ แห่งคิมเบิล  ตั้งแต่ 1 พฤษภาคม 2021 
ผู้นำสภาขุนนาง: ลอร์ดทรู, อนุรักษนิยม  ตั้งแต่ 6 กันยายน 2022 
ผู้นำสภาขุนนางเงา: บารอนเนสสมิทธ์ แห่งบาซิลดอน, แรงงาน  ตั้งแต่ 27 พฤษภาคม 2015 
โครงสร้าง
สมาชิก: 766

กลุ่มการเมือง: ขุนนางฝ่ายศาสนจักร    บิชอป (25)  ขุนนางฝ่ายอาณาจักร รัฐบาลในสมเด็จฯ    แรงงาน (177)  ฝ่ายค้านอันภักดีในสมเด็จฯ    อนุรักษนิยม (273)  ฝ่ายค้านอื่น ๆ     เสรีประชาธิปไตย (79)    สหภาพประชาธิปไตย (6)    สหภาพอัลสเตอร์ (2)    กรีน (2)    ชาติเวลส์ (2)    อิสระ (2)    ไม่สังกัดพรรค (38)  ครอสเบนช์   ครอสเบนช์ (183) ประธานในที่ประชุม   ประธานสภาขุนนาง (1) 
ที่ประชุม

พระราชวังเวสต์มินสเตอร์
เว็บไซต์
http://www.parliament.uk/lords/
หมายเหตุ
 ↑  ไม่รวมสมาชิกสภาขุนนาง 25 คนที่ลาหยุดหรือถูกพักมิให้เข้าร่วมการประชุมได้  ↑  ขุนนางฝ่ายศาสนจักรนั่งกับขุนนางอาณาจักรฝ่ายรัฐบาล 
สภาขุนนาง (อังกฤษ: House of Lords) เป็น สภาสูงในรัฐสภาแห่งสหราชอาณาจักร มีชื่ออย่างเป็นทางการว่า ขุนนางฝ่ายศาสนจักรและอาณาจักรผู้ทรงเกียรติแห่งสหราชอาณาจักรบริเตนใหญ่และไอร์แลนด์เหนือในที่ประชุมรัฐสภา (the Right Honourable the Lords Spiritual and Temporal of the United Kingdom of Great Britain and Northern Ireland in Parliament assembled) ประกอบด้วยขุนนางมีบรรดาศักดิ์จำนวนเจ็ดถึงแปดร้อยคน ทุกคนมาจากการแต่งตั้งและสืบตระกูล ทำหน้าที่ร่วมกับกับสภาสามัญชนซึ่งเป็นสภาล่างซึ่งมีสมาชิกทั้งหมดจากการเลือกตั้ง
ก่อนมีการตราพระราชบัญญัติรัฐสภา ค.ศ. 1911 ที่ลดทอนอำนาจของสภาขุนนาง สภาขุนนางมีหน้าที่เป็นสภาสูงในรัฐสภา โดยเมื่อร่างกฎหมายใด ๆ ผ่านการลงมติจากสภาสามัญชนแล้ว จะต้องนำมาให้สภาขุนนางทำการลงมติอีกครั้ง หากสภาขุนนางมีมติไม่รับร่างกฎหมายนั้น ก็จะไม่สามารถนำขึ้นทูลเกล้าฯ ให้พระมหากษัตริย์ลงพระปรมาภิไธยประกาศใช้เป็นกฎหมายได้ รวมไปถึงนายกรัฐมนตรีและคณะรัฐมนตรี อาจเป็นสมาชิกสภาขุนนางและบริหารประเทศผ่านสภาขุนนางได้ แต่ในปัจจุบันสภาขุนนางมีอำนาจให้คำปรึกษาและตรวจสอบการทำงานของรัฐสภา โดยเฉพาะการพิจารณาเพื่อผ่านร่างกฎหมาย โดยสภาขุนนางมีอำนาจที่จะระงับการบังคับใช้กฎหมายได้ในระยะเวลาหนึ่ง เพื่อให้รัฐบาล สภาสามัญชน และประชาชนร่วมกันพิจารณาและทบทวนถึงความจำเป็นของร่างกฎหมายนั้น ๆ อย่างรอบคอบ แต่หากสภาสามัญชนเห็นว่าร่างกฎหมายนั้นมีความจำเป็นอย่างยิ่ง ก็สามารถนำขึ้นทูลเกล้าฯ เพื่อลงพระปรมาภิไธยได้ทันทีโดยไม่ต้องนำเข้าที่ประชุมสภาขุนนาง นอกจากนี้สภาขุนนางยังมีหน้าที่พิทักษ์รัฐธรรมนูญ และป้องกันมิให้มีกฎหมายใดขัดต่อรัฐธรรมนูญ และสิทธิมนุษยชน ซึ่งในประเทศอื่น ๆ จะมีศาลรัฐธรรมนูญ ทำหน้าที่แทน จนกระทั่งมีการตั้งศาลสูงสุดแห่งสหราชอาณาจักรในปี ค.ศ. 2009
สมาชิกสภาขุนนางแบ่งเป็นสี่ประเภท คือ
ขุนนางตลอดชีพ (Life Peers) - มาจากการแต่งตั้งโดยพระมหากษัตริย์ ผ่านการเสนอจากนายกรัฐมนตรี และจะดำรงตำแหน่งไปตลอดชีวิต ปัจจุบัน สมาชิกประเภทนี้มีจำนวนมากที่สุด
ขุนนางสืบตระกูล (Hereditary Peers) - มาจากการสืบทอดตำแหน่งทางสายโลหิต เดิมสภาขุนนางมีแต่สมาชิกประเภทนี้เท่านั้น ในสมัยหลังๆสมาชิกประเภทนี้ลดจำนวนลง โดย "พระราชบัญญัติรัฐสภา ค.ศ. 1999" (Parliament Act 1999) กำหนดให้มีเพียงเก้าสิบสองคนเท่านั้น ในการนี้ ให้เก้าสิบคนมาจากการสรรหากันเองโดยสมาชิกสืบตระกูลที่ดำรงตำแหน่งอยู่ก่อนแล้ว อีกสองคน คือ "สมุหพระราชวัง" (Lord Great Chamberlain) และ "สมุหพระราชมนเทียร" (Grand Marshal)
ขุนนางศาสนา (Spiritual Peers) - มาจากตัวแทนของศาสนจักร เช่น บิชอปและอาร์ชบิชอปต่างๆ (โดยจะต้องมาจากคริสตจักรแห่งอังกฤษเท่านั้น)
ขุนนางกฎหมาย (Law Lords) - เป็นสมาชิกที่มีความรู้ด้านกฎหมาย และทำหน้าที่เป็นตุลาการศาลสูงสุดของสหราชอาณาจักรจนถึง ค.ศ. 2009 มียี่สิบหกคน